Olivier Pantaloni

Olivier Pantaloni (s. 13. joulukuuta 1966) on ranskalainen jalkapallovalmentaja ja entinen hyökkääjä. Kesästä 2024 lähtien hän on toiminut FC Lorientin päävalmentajana.

Ura pelaajana

Bastiassa syntynyt Pantaloni aloitti pelaajauransa Gazélec Ajaccion junioriorganisaatiossa 1976. Hän pelasi seurassa vuoteen 1985, jolloin siirtyi ammattilaiseksi mantereelle OGC Nicen joukkueeseen. Pantaloni pelasi Nicessä kolmen kauden ajan, kunnes palasi takaisin Korsikalle ja liittyi SC Bastian organisaatioon. Pantaloni pelasi Division 2:ssa kaksi hyvää kautta. Pelattuaan kauden 1990–1991 FC Martigues’ssa Pantaloni siirtyi AS Saint-Étienneen. Ura ASSEssa ei kuitenkaan lähtenyt lentoon ja vain yhden kauden jälkeen hän palasi takaisin Gazélec Ajaccioon, jossa oli uransa aloittanut. Kaudella 1993–1994 hän yritti vielä läpimurtoa ASSEssa, mutta tuloksettoman kauden jälkeen Pantaloni siirtyi AC Ajaccioon, jossa hän pelasi uransa loppuun saakka. Pantalonin pelaajauran aikana Ajaccio nousi amatöörisarja CFA2:sta aina Division 2:een saakka. Hän lopetti pelaajauransa seurassa vuonna 2000. 

Meriitit pelaajana

 CFA2: 1996
 CFA: 1997
 National: 1998

Ura valmentajana

Pelaajauransa jälkeen Pantaloni jatkoi työskentelyä jalkapallon parissa AC Ajaccion apulaisvalmentajana. Fysiikkavalmennukseen keskittynyt Pantaloni toimi tässä tehtävässä aina helmikuuhun 2009 saakka. Vuosina 2003–2005 hän toimi myös Ajaccion reservijoukkueen päävalmentajana Korsikan aluesarjassa ja Ranskan amatööriliigassa. Lisäksi hän toimi syys-lokakuussa 2004 Ajaccion edustusjoukkueen väliaikaisena päävalmentajana Dominique Bijotat’n potkujen jälkeen.

Helmikuussa 2009 Pantaloni nousi toistamiseen Ajaccion päävalmentajaksi. Pasqualetti se retire  Pantalonin johdolla Ajaccio selvisi vaikeasta kaudestaan putoamatta Ligue 2:sta, ja hän sai jatkaa tehtävässään. Ensimmäisellä täydellä kaudellaan hän nosti Ajaccion sijalle 13. Täysosuma tuli kuitenkin kaudella 2010–2011, kun Pantaloni luotsasi Ajaccion sarjakakkoseksi. Tuloksen myötä seura palasi pääsarjaan viiden vuoden tauon jälkeen. JALKAPALLO: Evian, Ajaccio ja Dijon nousivat Ranskan liigaan Pantalonin johdolla Ajaccio onnistui etukäteisarvioita paremmin ja säilytti hyvän kevätkauden myötä sarjapaikkansa liigassa. Kesäkuun puolivälissä Pantaloni erosi yllättäen tehtävästään. Pantaloni quitte le club!

Kesäkuussa 2013 Pantalonista tuli Ligue 2:ssa pelaavan Toursin päävalmentaja. Pantaloni sur le banc Hän luotsasi Toursin turvallisesti sarjan keskikastiin kaudella 2013/14, kun seura oli kahdeksas. Hän erosi tehtävästään lokakuussa 2014, kun Tours oli sarjan toiseksiviimeiseksi. Pantaloni va quitter Tours

Marraskuussa 2014 Pantaloni palasi jälleen takaisin AC Ajaccion päävalmentajaksi. AC Ajaccio: Pantaloni, retour vers le futur  Pantalonin johdolla heikon kauden pelannut Ajaccio välttyi täpärästi putoamasta Ligue 2:sta. Menestys antoi Pantalonin alaisuudessa odottaa itseään, kunnes kauden 2021/22 päätteeksi hän johdatti joukkueen Ligue 2:ssa toiseksi ja nousuun pääsarjatasolle.AC Ajaccio bring Ligue 1 football back to Corsica Pantaloni jätti Ajaccion lopulta lähes 10 vuoden valmennuspestin jälkeen ja siirtyi kesällä 2024 Lorientin päävalmentajaksi.Olivier Pantaloni nommé entraîneur du FC Lorient

Meriitit valmentajana

 Ligue 2
Hopeaa: 2011

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1966 syntyneet
Luokka:Elävät henkilöt